《次王守备韵》
明代·萧显

草亭新构绝尘侵，雅称将军逸乐心。能以文谟资武略，顿令城市有山林。

秋清抚景诗频咏，公暇娱情酒谩斟。晚节更怜丛菊在，西风吹绽满篱金。

作者简介：（1431—1506）山海卫人。字文明，号履庵，更号海钓。成化八年进士，擢兵科给事中，累官福建按察佥事。以正直称，为诗清简有思致，书尤沉著顿挫，自成一家。有《海钓遗风》等。